Folketing
1999-04-20

er det område, som for alvor trænger til en overordnet, demokratisk styring, nemlig sygehusene, ikke med. Men det betyder ikke, at de skal med i denne her konstruktion, tværtimod. For Enhedslisten er det helt centralt, at det nuværende udemokratiske sygehusfællesskab HS ophæves så hurtigt som overhovedet muligt, og at sygehusene igen kommer under en direkte, demokratisk valgt forsamling. Enhedslisten kan altså ikke støtte etableringen af Hovedstadens Udviklingsråd. Vi oplever det sådan, at man kommer til at blokere for den nødvendige hovedstadsreform og i stedet opbygger et nyt indirekte valgt organ, en ny snæver, udemokratisk borgmesterklub. Derfor vil vi også opfordre til at lytte til de mange indsigelser, der er kommet, og som kommer fra amterne og kommunerne i hovedstadsområdet. Her peges der netop på nødvendigheden af en større politisk og geografisk bredde i Udviklingsrådet, altså flere medlemmer, og Københavns Kommune påpeger, at politiske organer bør være valgt demokratisk, altså ved direkte valg.